Fernando Filoni

**Fernando Filoni** (født 15. april 1946 i Manduria i provinsen Taranto i Italia) er kardinal i Den katolske kirke og prefekt for Kongregasjonen for folkenes evangelisering i Den romerske kurie. Han har tidligere tjenestegjort i det pavelige diplomati, og regnes som ekspert for Kina og Midtøsten.

## Liv og virke
### Bakgrunn
Fernando Filoni er sønn av Salvatore Filoni og Severina Baglivo.

### Prest
Han ble presteviet av biskop Antonio Rosario Mennonna den 3. juli 1970. Deretter studerte han ved Lateranuniversitetet i Roma, der han ble lisensiat i dogmatisk teologi og doktor i kanonisk rett. Han har også studert journalistikk. Derutover avla Filoni doktorseksamen i filosofi ved universitetet La Sapienza og studerte ved det pavelige diplomatiske akademi.

### Det pavelige diplomati
I 1981 inntrådte han i Den hellige stols diplomatiske korps. Fra 1981 tjenestegjorde han på posteringer i Sri Lanka, Iran og Brasil.

Fra 1992 var Filoni formelt tilknyttet nuntiaturet i Manila på Filippinene, men i virkeligheten stasjonert i Hongkong. Derfra ledet han til 2001 kirkens arbeide i Folkerepublikken Kina, og var pavens bindeledd til den offisielle og uoffisielle kirken i landet.

### Titulærerkebiskop, nuntius til Irak og Jordan
I 2001 ble Filoni utnevnt til titulærerkebiskop av *Volturno*, og ble bispeviet av pave Johannes Paul II i Peterskirken den 19. mars samme år. Paven ble assisert ved denne anledning av kardinalene Angelo Sodano og Giovanni Battista Re. Han ble ved samme anledning gjort til apostolisk nuntius i Irak og Jordan. Han ble værende i Bagdad under krigen i Irak, og mens amerikanske bomber falt over byen, noe han kalte «ikke noe eksepsjonelt» (altså at han var på sin post). 

Etter at Mario Vargas Llosa besøkte ham i Bagdad i 2003, beskrev han Filoni som «liten, gløgg, en tøff negl, pratsom og ekspert på nødssituasjoner», som beskrev hvordan det akkurat som forutsagt var  «utrolig vanskelig å administrere freden». Etter Saddam Husseins fall anerkjente han gleden blant folket over den nyfunne frihet, men advarte mot den sviktende sikkerhetssituasjon og økonomiens langsomme utvikling. Han støttet den irakiske regjerings vilje til å fremme fredelig sameksistens mellom kristne og muslimer.

Han var nær ved å bli drept i Bagdad den 1. februar 2006, da en bilbombe eksploderte rett innpå nuntiaturet.

Basert på sin tid som pavelig diplomat i Irak skrev Filoni senere boken *La Chiesa in Iraq* (Kirken i Irak).
### Nuntius til Filippinene
I 2006 fikk han en ny postering i som nuntius på Filippinene.
### Prefekt i den romerske kurie
I 2007 ble han tilknyttet Statssekretariatet i Den romerske kurie og i 2011 fulgte utnevnelse til prefekt for Kongregasjonen for folkenes evangelisering.

### Kardinal
Filoni ble i 2012 utnevnt til kardinaldiakon av pave Benedikt XVI, med *[[Nostra Signora di Coromoto in San Giovanni di Dio]]* som tittelkirke.

Kardinal Filoni deltok i pavevalget i 2013, som valgte den argentinske kardinal Bergoglio til pave Frans. Han ble da selv av noen ansett som mulig pave (*[[papabile]]*). Kardinal Filoni deltok i den ekstraordinære bispessynoden om familien i oktober 2014 og i den ordinære bispesynoden om familien i oktober 2015.

Den 28. juni 2018 opphøyde pave Frans Filoni til kardinalbiskop.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Fernando Filoni*

## Verker
* *Dio e l'alterità nel pensiero di [[Emmanuel Levinas]]* (1979),
* *La morale come filosofia della vita in [[Sokrates|Socrate]]* (1981),
* *Dalla Diocesi di Babilonia dei Latini e Delegazione Apostolica di Mesopotamia, Kurdistan e Armenia Minore alla Nunziatura Apostolica in Iraq, pubblicato dalla Libreria Editrice Vaticana* (2006);
* *La Chiesa nella terra d'Abramo. Dalla diocesi di Babilonia dei latini alla nunziatura apostolica in Iraq, pubblicato dalla Bur Biblioteca Univ. Rizzoli (SAGGI)* (2008);
* *La Chiesa in Iraq – Storia, sviluppo e missione, dagli inizi ai nostri giorni, pubblicato dalla Libreria Editrice Vaticana.* (2015).

## Referanser


## Eksterne lenker
* Biografi på The Cardinals of the Holy Roman Church